OFISI YA MKUU WA MKOA RUKWA: HABARI KUTOKA MKOA JIRANI WA RUVUMA: RC RUVUMA AWAASA VIJANA WA JKT KUWA WAZALENDO NA NCHI YAO
Aliongeza kusema kuwa mafunzo haya yatasaidia kujenga moyo wa kuipenda nchi hususani katika kipindi hiki ambacho maadili miongoni mwa Vijana yanaporomoka hivyo kwa kujiunga na jeshi la kujenga Taifa Vijana hupata Elimu na maarifa ya kujitegemea na hatimaye kuwa Vijana mahiri katika Utendaji kazi.
Alitumia pia fursa hiyo kuwapongeza Vijana wote walioshiriki katika operesheni ya kusomba mahindi kutoka kwa wakulima kipindi cha mwisho wa mwaka uliopita ili kunusuru mazao ya wakulima kuharibika
“Nawapongeza kwa umahiri wenu katika kipindi cha oparesheni ya kusomba mahindi kutoka kwa wakulima kwani agizo nililotoa kwa makamanda wenu lilitekelezwa vyema” sasa wakulima wana nufaika na kazi mliyoifanya huo ndio uzalendo alisisitiza mkuu wa Mkoa huo.
Awali akitoa taarifa ya mafunzo kwa Mkuu wa Mkoa, Kaimu kamanda kikosi cha 842 KJ Mlale Meja T. S. Mpupu alisema mafunzo hayo ya awali ya kijeshi yalianza tarehe 26 Julai 2011 na kuhitimishwa tarehe 20 Januari 2012 lakini yatendelea hadi kipindi cha mkataba wa miaka miwili kitakapoisha.
Aliongeza kusema wakati wanaanza kulikuwa na Vijana wapatao 827 kutoka katika mikoa yote ya Tanzania na hadi wanahitimu ni Vijana 822 kati yao wavulana ni 671 na wasichana 152.
Aliendelea kueleza kuwa Vijana watano hawakuhitimu mafunzo kutokana na watatu wao kufariki dunia kwa matatizo ya ugonjwa na wawili kutoroka mafunzo hayo.
Aidha kwa upande wake mwakililishi wa Mkuu wa Jeshi la kujenga Taifa Luteni Kanali Malembo aliwakumbusha wahitimu hao juu ya kiapo walichoapa mbele ya mgeni rasmi kuwa wataeendeleza utii na kuitumikia nchi ya Tanzania kwa uaminifu,utii na uhodari siku zote.
Alisema kuwa watakapotoka hapo (Mlale) watasambazwa katika makambi mengine nchini ili wakaendelee na mafunzo ya stadi za uzalishaji hadi kipindi cha miaka miwili kitakapoisha hivyo aliwasihi kuwa na nidhamu.
“Nidhamu ni kitu cha msingi unapokuwa Ndani ya Jeshi la Kujenga Taifa” alisema Luteni Kanali Malembo.
Kikosi cha jeshi Mlale JKT kilianzishwa mwaka 1970 kikiwa na Malengo ya kuwalea Vijana kwa kuwapatia mafunzo na stadi za uzalishaji mali ili wakihitimu waweze kuajiriwa na serikali au wajitegemee katika kuendeleza Uchumi wao na taifa kwa ujumla.
Posted by Hamza Temba at 1:19 AM